Rettens kendelse af 5. juli 2024 – SCC Legal mod Kommissionen
(Sag T-43/23) 1
(Passivitetssøgsmål – plantebeskyttelsesmidler – basisstoffet natriumhydrogencarbonat – fornyet vurdering af godkendelsen – manglende indledning af tilbagekaldelsesproceduren – artikel 23, stk. 6, i forordning (EF) nr. 1107/2009 – ikke umiddelbart berørt – afvisning)
Processprog: tysk
Parter
Sagsøger: SCC Legal Rechtsanwaltgesellschaft mbH (Bad Kreuznach, Tyskland) (ved advokaterne C. Stallberg og C. Binder)
Sagsøgt: Europa-Kommissionen (ved A. Becker og M. ter Haar, som befuldmægtigede)
Sagens genstand
Sagsøgeren har med sit søgsmål anlagt i henhold til artikel 265 TEUF anmodet Retten om at fastslå, at Europa-Kommissionen ulovligt har undladt at handle i forhold til sagsøgerens opfordring om tilbagekaldelse af godkendelse af natriumhydrogencarbonat som basisstof i henhold til artikel 23, stk. 6, i Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).
Konklusion
Sagen afvises.
SCC Legal Rechtsanwaltgesellschaft mbH betaler sagsomkostningerne.
____________
1 EUT C 164 af 8.5.2023.